The Four Seasons

The Four Seasons (македонска транскрипција: Фоур сизонс, во превод: Четири годишни времиња) ― американски рокенрол квартет основан во 1960 година во Њуарк, Њу Џерси. По 1970 година, тие понекогаш настапувале и под името Frankie Valli and the Four Seasons. Групата еволуирала од претходна група наречена The Four Lovers, со Френки Вали како главен пејач, Боб Гаудио на клавијатури и тенор глас, Томи ДеВито на главна гитара и баритон глас и Ник Маси на бас гитара и бас глас. Речиси сите нивни хитови од 1960-тите ги испеале под името The 4 Seasons.

Four Seasons имале 29 песни кои се пласирале на Билбордовата топ-40 листа и една песна во топ-40 под името Wonder Who?. Песните со кои The Four Seasons се искачиле на прво место на топ-листата се: „Sherry“ (1962), „Big Girls Don't Cry“ (1962), „Walk Like a Man“ (1963), „Rag Doll“ (1964) и „"December, 1963 (Oh, What a Night)“ (1975). Песните „Big Girls Don't Cry“ и „Walk Like a Man“ се вклучени во „500-те песни кои го обликуваа рокенролот“ објавени од страна на Куќата на славните на рокенролот.

Момчињата од Џерси е музичка театарска претстава заснована на животот на четирите члена од The Four Seasons. Претставата ја режирал Дес Мекануф (режисер на The Who's Tommy и 700 недели), а премиерно била изведена во неговиот театар Ла Џола на 6 ноември 2005 година; претставата добила претежно позитивни критики. Откако се преселила на Бродвеј, претставата освоила повеќе Тони награди. Во филмската адаптација, во режија на Клинт Иствуд, глумеле Џон Лојд Јанг како Френки Вали, Винсент Пјаца како Томи Де Вито, Мајкл Ломенда како Ник Маси и Ерих Берген како Боб Гаудио. Филмот бил објавен на 20 јуни 2014 година.

Оригиналната постава на групата била примена во Куќата на славните на рокенролот во 1990 година, Куќата на славата на вокалните групи во 1999 година и Куќата на славните од Њу Џерси во 2017 година  Со продадени околу 100 милиони плочи ширум светот, тие се една од најпродаваните музички групи на сите времиња.

 Наводи 

 Надворешни врски 



 Тhe Four Seasons на веб-страницата на Куќата на славните на рокенролот
 'The Four Seasons' на веб-страницата на Куќата на славата на вокалните групи.
 "Момчињата од Џерси", Бродвејски мјузиклот заснован на животот на Френки Вали и the Four Seasons
 The Four Seasons interviewed на Pop Chronicles (1969)The Man on the Beat: John Gilliland and The Pop Chronicles
 The Four Seasons на Шоуто на Ед Саливен
 The Four Seasons - официјално мрежно место

Категорија:Рокенрол групи
Категорија:Американски рок-групи
Категорија:Американски ритам и блуз музички групи
Категорија:Американски поп музички групи
Категорија:Музички групи основани во 1960
Категорија:Квартети
Категорија:Музички групи основани во 1960 година